Ալեքսիս Բլեդել

Քիմբերլի Ալեքսիս Բլեդել (անգլ.՝ Kimberley Alexis Bledel, սեպտեմբերի 16, 1981(1981-09-16), Հյուստոն), ամերիկացի դերասանուհի։


== Վաղ տարիներ ==
Բլեդելը ծնվել է Տեխաս նահանգի Հյուստոն քաղաքում։ Նրա հայրը՝ Մարտին Բլեդելը, ծագումով Արգենտինայից է՝ դանիական, գերմանական և անգլո-ամերիկյան արմատներով, մայրը՝ Նանեթ Բլեյքը, բնիկ Ֆինիքսից է, մեծացել է Գվադալախարայում և Մեխիկոյում։ Չնայած հյուսիսեվրոպական և անգլո-ամերիկյան արմատներին, աղջկա մայրենի լեզուն իսպաներենն է։ Երբ նա ութ տարեկան էր, ծնողները նրան տվել են ինքնագործ թատրոն, որպեսզի այն օգնի նրան կարողանալ հաղթահարել ամաչկոտությունը։ Հուսադրող դերասանուհին խաղացել է «Մեր քաղաքը» և «Կախարդը Օզ երկրից» բեմադրություններում։ Տեղական առևտրի կենտրոնում նրա վրա ուշադրություն է դարձրել երիտասարդ տաղանդների որոնման գործակալը, և նա ստացել է մոդելի աշխատանք։ Ալեքսիսը հաճախել է Հյուստոնի Սուրբ Ագնեսայի ակադեմիան։


== Կարիերա ==
Մինչ «Գիլմորի աղջիկները» սերիալում Ռորի դերը ստանալը, Բլեդելը սովորել է Ռեյջ Փարքսի մոդելային և դերասանական վարպետության դպրոցում և մեկ տարի՝ Նյու Յորքի համալսարանում, որտեղ մասնագիտացել է կինեմատոգրաֆիայում։ 2002 թվականին Teen People ամսագիրը նրան ընդգրկել է Ամենաթեժ երիտասարդ աստղերի ցուցակում։ Նրա վաղ աշխատանքների թվում է նաև «Ռաշմորի ակադեմիա» ֆիլմում, որը նկարահանվել է նրա հայրենի քաղաքում, խաղացած փոքրիկ դերը։ «Գիլմորի աղջիկները» սերիալը, որում սկսել է նկարահանվել 2000 թվականից, դարձել է Ալեքսիսի առաջնաելույթը հեռուստատեսությունում։ Նա կատարել է միայնակ մոր դստեր՝ Ռորի Գիլմորի դերը։ Սերիալի սկզբում, երբ Ռորին բարձր դասարանցի էր, նա ապրում էր մոր հետ, սակայն հետո մեկնում է սովորելու Եյլի համալսարանում, որտեղ դառնում է «Եյլ Դեյլի Նյուս» թերթի խմբագիրը։ Հարցազրույցներից մեկում Ալեքսիսն ասել է, որ նա շատ նման է իր հերոսուհուն, հատկապես այն, ինչ վերաբերում է բնավորության գծերին և ծնողների հետ հարաբերություններին։
2002 թվականին Ալեքսիսը նկարահանվել է Նատալի Բեբիթի «Հավերժական թխկոց» հեքիաթային վիպակի էկրանավորումում (ռուսական վարձույթում՝ «Անմահները»), որտեղ խաղացել է աղջկա, որը սիրահարվել էր անմահ պատանու։
2005 թվականին Ալեքսիսի մասնակցությամբ միանգամից թողարկվել է երկու ուշագրավ ֆիլմ։
Դրանցից առաջինը Էն Բրեշերսի առաջին «Ջինսե թալիսման» վեպի էկրանավորումն էր՝ «Միություն․ «Կախարդական տաբատ»» ցիկլից։ Ֆիլմում, որը շատ ջերմ է ընդունվել քննադատների կողմից, Ալեքսիսը խաղացել է որպես Լենա Կալիգարիս՝ չորս անբաժան ընկերուհիներից մեկը, որոնք պետք է առաջին անգամ ամառն անցկացնեն առանձին։
Երկրորդ ֆիլմում խաղացած դերը՝ Ռոբերտ Ռոդրիգեսի և Ֆրենկ Միլլերի «Մեղքերի քաղաքը» նեո նուարն էր, Ալեքսիսից պահանջել է ամպուլայի կտրուկ փոփոխություն։ Եթե նախկինում նա ստիպված էր խաղալ քնքուշ տնային աղջկա դերեր, ապա այստեղ խաղացել է մարմնավաճառ դեր։ Իր հարցազրույցներից մեկում Ալեքսիսն ասել է իր հերոսուհու մասին. «Նա շատ պրոֆեսիոնալ մարմնավաճառ էր։ Նա կրում էր ատրճանակ և միշտ կարողացել է պաշտպանել իրեն»։
Ֆիլմը գրեթե ամբողջությամբ նկարահանվել է սև և սպիտակ գամմայով, դրա համար էլ գույնի օգտագործումը հատկապես արտահայտիչ էր։ Ալեքսիսի հերոսուհու՝ Բեքիի դեպքում, դա նրա կապույտ աչքերն էին։


== Անձնական կյանք ==
2014 թվականի հունիսից Բլեդելը ամուսնացած է եղել «Խելագարները» հեռուստասերիալի իր խաղընկեր՝ Վինսենթ Կարտայզերի հետ, ում հետ նա հանդիպել է իրենց հարսանիքից 2 տարի առաջ։ Ամուսիններն ունեն մեկ որդի։


== Ֆիլմագրություն ==


== Ծանոթագրություններ ==


== Արտաքին հղումներ ==
Ալեքսիս Բլեդել (անգլ.) Internet Movie Database կայքում